text: Minister: Slesvig-Holstens domstol afgør Puigdemonts skæbne
  26 marts 2018 kl. 10.40
  Carles Puigdemont blev i weekenden anholdt i Tyskland, lige efter han kørte over den dansk-tyske grænse. Forinden var han rejst gennem flere lande.
  Tyskland anholdt søndag Carles Puigdemont på basis af en europæisk arrestordre, siger en talskvinde i Tysklands justitsministerium. 
  Hvorfor andre lande har valgt ikke at anholde ham, kan talskvinden ikke svare på, efter at den tidligere regionspræsident i weekenden rejste frit gennem Danmark.
  Det er nu op til domstole i Slesvig-Holsten at afgøre hans videre skæbne, understreger ministeren. 
  Spanien ønsker den tidligere leder i Catalonien udleveret. 
  - Spanien er en demokratisk retsstat, og det er fortsat den føderale regerings overbevisning, at konflikten i Catalonien skal løses inden for den spanske lov og forfatnings rammer, siger den tyske regeringstalsmand Steffen Seibert. 
  Derfor har Tyskland under krisen støttet Spanien, forklarer han.
  